Acțiune introdusă la 5 decembrie 2024 – Lego/EUIPO – Guangdong Qman Toys Industry (Elemente de construcție aparținând unui joc de construcție)
(Cauza T-628/24)
Limba de procedură: engleza
Părțile
Reclamantă: Lego A/S (Billund, Danemarca) (reprezentanți: V. von Bomhard și J. Fuhrmann, avocați)
Pârât: Oficiul Uniunii Europene pentru Proprietate Intelectuală (EUIPO)
Cealaltă parte din procedura care s-a aflat pe rolul camerei de recurs: Guangdong Qman Toys Industry Co. Ltd (Shantou, China)
Datele privind procedura în fața EUIPO
Titularul desenului sau modelului industrial în litigiu: reclamanta
Desenul sau modelul industrial în litigiu: desenul sau modelul industrial comunitar Elemente de construcție aparținând unui joc de construcție – desenul sau modelul industrial comunitar nr. 1 050 645-0003
Procedura care s-a aflat pe rolul EUIPO: procedură de declarare a nulității
Decizia atacată: Decizia Camerei a treia de recurs a EUIPO din 25 septembrie 2024 în cauza R 162/2023-3
Concluziile
Reclamanta solicită Tribunalului:
anularea deciziei atacate;
obligarea EUIPO și în cazul în care cealaltă parte din procedura care s-a aflat pe rolul camerei de recurs intervine, obligarea acesteia la plata cheltuielilor de judecată.
Motivul invocat
Încălcarea articolului 6 din Regulamentul (CE) nr. 6/2002 al Consiliului.
____________